ناماز

ناماز بیر سیرا دینلرده یاسالانمیش عیبادت و تاپینما بیچیمیندن‌دیر.

 سؤزجوگون کؤکو 
 تورکجه 
کؤکونونو تورکجه بیلنلر، اونو نوْم سؤزجوگویندن آلینمیش بیلیرلر کی آنلامی دین، شریعت و یوْل اوْلور. بۇ سؤزجوک دیوان-لغات‌الترک‌ده ایشلنمیش‌دیر: "بۆتون دینلره وئریلن آد، ‹تنگری نوْمو›[=تانری دینی]".

 فارسجا 
بو سؤزجوگون کؤکون فارسجا، نمیدن فعل‌یندن آلینمیش بیلیرلر کی آنلامی اگیلمک، بئلینی اَیمک و تعظیم ائتمک اولور.

 سانسکریتجه 
سانسکریتجه کؤکونو سانانلار، اونو ناماستهدن (هیندجه: नमस्ते، آنلامی: سلام) آلینمیش سؤزجوک بیلیرلر.

 ناماز دینلرده 
 ایسلام 
ایسلام‌دا ناماز مۆستحب و یا واجیب اولور. گؤنده‌لیک واجیب نامازلار ۱۷ رکعت‌دیر. نامازی موسلمانلار قیبله‌یه ساری کی مکه‌ده یئرله‌شیب‌دیر قیلارلار. ناماز تکجه یا بیرلیکده قیلینا بیلینر.

نامازدا اول رکعت‌ده حمد سوره‌سی و ایکینجی رکعت‌ده توحید سوره‌سی یوْخسا باشقا سوره اوخویارلار. هر رکعت‌ده، ۲ سجده و بیر روکوع اولار. ۲-جی رکعت‌ده بیر قونوتون اوْلماسی دا مۆستحب‌دیر. نامازین ایشلری ایسلامین فیرقه‌لرینده بیر آز فرقلی‌دیر. ناماز سؤزجوگو  و اوندان آلینمیش سؤزجوکلر قرآن کریم‌ده ۹۹ سفر گلیب‌دیر. صلاةا اۆچ آنلام یازیرلار:
 صل کؤکوندن کی آنلامی شرابی سۆزمه و بیر دۇرۇ مادّه چیخارتماغا دئییلیر.
 صلی کؤکوندن کی آنلامی اوْتدا یاندیرماق اولور.
 وصل کؤکوندن کی آنلامی باغلاماق و ایلگیله‌مک اولور.

شریعته گؤره مۆسلمانلار گۆنده بئش واخت واجیب ناماز قیلمالی‌دیرلار. بۇنلار سحر نامازی، ناهار نامازی، ایکیندی نامازی، آخشام نامازی و گئجه نامازی‌دیر.

 زردۆشت‌لوک 
زردوشتلوکده گۆنده بئش واخت ناماز قیلینیر. زردوشتلولر نامازدا بۇ شرطلری رعایت ائتمه‌لی‌دیرلر: پالتارین پیسلیک‌لردن تمیز اوْلماسی، مخصوص پالتارلارین گئیمه‌سی، دستناماز آلماق (الی دیزکدن بارماقلارین اۇجوناجا، اۆزو قۇلاقلارین آرخاسیندان چنه و باشین اوْرتاسیناجا و آیاغی اۆچ مرتبه یۇماق)، ناماز یئری‌نین پیسلیک‌لردن تمیز اوْلماسی، ناماز یئری‌نین غصب اوْلماماسی. هابئله ناماز ایشیغا ساری (گۆنش، آی، چیراق، اوْد) قیلینیر. زردوشتلوک نامازیندا روکوع و سجده ده واردیر. گۆنوموزده بئش چاغ نامازی عۆمۇماً موبدلر قیلیرلار و زردوشتلولرین چوْخو ساده‌جه سحر-آخشام دۇعالارینی اوْخویورلار.

 مسحیحیت 
 یهودیت 
 بیرده باخ 

ناماز (ایسلام)

 قایناق‌لار 

 باغلانتیلار 

بؤلمه:دینی ترمینولوژی